[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Ei tea, kas mulle ainult tundub, aga ta\u0308navu on ko\u0303ikvo\u0303imalik hoidistamine eriti populaarne. Vo\u0303ta nu\u0308u\u0308d kinni, kas po\u0303hjuseks segaste aegade tasakaalustamiseks vajalik turvatunde tekitamine, lihtsalt soov ku\u0308lluslikku saaki (u\u0308lihea seeneaasta ju!) pikemalt sa\u0308ilitada vo\u0303i on hoidistamine lihtsalt trendikas \u2013 igatahes tuleb hoidistepilte ja -retsepte ustest ja akendest, nii tutvusringkonnalt kui sotsiaalmeediast. Nii uusi po\u0303nevaid kui vanu ha\u0308id moose, kompotte, salateid, kastmeid, marineeritult, soolatult, hapendatult...Vaadates enda va\u0308rvilistest purkidest ho\u0303ivatud riiuleid ja minigrippe ta\u0308istopitud su\u0308gavku\u0308lmikut hakkab vaikselt tekkima ku\u0308simus, kes selle ko\u0303ik a\u0308ra so\u0308o\u0308b. Aga nagu kogemus na\u0308itab, ku\u0308ll su\u0308u\u0308akse!"}, {"text_idx": "#000005", "text": "Kogu purgi- ja su\u0308gavku\u0308lmamajanduse ko\u0303rval on ju tegelikult ka kuivatamine igati praktiline sa\u0308ilitusviis. Olen kuivati soetamisest mo\u0303elnud juba jupp aega. Seega olin ro\u0303o\u0303msalt no\u0303us, kui Hansapost tegi ettepaneku kuivati katsetusteks, et saaksin kogemusi teiegagi jagada. Etteruttavalt u\u0308tlen, et ja\u0308tsingi kuivati endale, kuna ilmselgelt leiab see abimees meil rohkelt kasutust. Minul kasutuses olev mudel on firmalt Sencor, selle lingiga jo\u0303uate toote leheku\u0308ljele: Sencor, kuivati."}, {"text_idx": "#000006", "text": "Toidukuivati to\u0308o\u0308tab lihtsal po\u0303himo\u0303ttel: aseta kuivatamist vajavad komponendid restidele ja soe ringlev o\u0303hk teeb oma to\u0308o\u0308. Toidukuivateid on saada erinevates suurustes ja seinast seina hinnatasemega. Minu aparaat on pigem soodsamast hinnaklassist. Samas igati tubli ja asjalik ning oma suuruselt, to\u0308o\u0308kindluselt ja kvaliteedilt va\u0308ga sobiv koduko\u0308o\u0308ki, kus oma pere tarbeks aeg-ajalt midagi tarvis kuivatada. Korvita\u0308is seeni vo\u0303i o\u0303unu vo\u0303i suur punt u\u0308rte mahub kenasti viiele 32 cm diameetriga restile a\u0308ra. Kui korraga on vaja va\u0308hem kuivatada, ei pea ko\u0303iki reste kasutamagi. Kuivatil saab reguleerida nii temperatuuri (40-70 kraadi) kui kuivatamiseks kuluvat aega. Lisaks saab seadistada automaatse va\u0308ljalu\u0308litamise aja (1-48 tundi, ehkki ma ku\u0308ll ei kujuta ette, mille kuivatamine vo\u0303taks kaks o\u0308o\u0308pa\u0308eva aega \ud83d\ude00)- see on praktiline siis, kui na\u0308iteks paned o\u0303htul midagi kuivama ja tahad, et aparaat end ise o\u0308o\u0308sel va\u0308lja lu\u0308litaks. Ahjaa, kuivatiga on kaasas ka silikoonalus, millega saab teha marjapu\u0308reest marjarulle. Et meie majapidamisse ilmus kuivati peale suuremat marjahooaega, pole ma rullide tegemist veel katsetanud, ja\u0308rgmisel suvel kindlasti!"}, {"text_idx": "#000007", "text": "Sel su\u0308gisel olen aga jo\u0303udnud kuivatada nii u\u0308rte, o\u0303unu kui seeni."}, {"text_idx": "#000008", "text": "Mulle meeldivad va\u0308ga ise tehtud u\u0308rtide segud ja nii olengi kuivatanud aiast korjatud tu\u0308u\u0308miani, peterselli, estargoni, rosmariini, aed-piparrohtu ja muid u\u0308rte ning neist seganud purgikestesse segusid. Ha\u0308sti mugav puistada talvel nii hautistesse, suppidesse kui kastmetesse. Punet kuivatasin ka, see on super pitsa peal ja Kreeka salatil. Ja muidugi piparmu\u0308nt!"}, {"text_idx": "#000009", "text": "Kui u\u0308rtidel on paksud tugevad varred, siis vo\u0303iks lehed kuivatamiseks nende ku\u0308ljest eemaldada. Piparmu\u0308ndi puhul to\u0308o\u0308tab see ha\u0308sti \u2013 napsan lehed varre ku\u0308ljest ja kuivatisse! Puised varred kasutusse ei la\u0308he. Samas peenemate varte puhul vo\u0303i kui u\u0308rdil on va\u0308ga va\u0308ikesed lehed nagu na\u0308iteks tu\u0308u\u0308mianil, pole mingit vajadust neid eemaldada. U\u0308rdid kuivavad kiiresti, 50-60 kraadiga la\u0308heb 2-3 tundi. Tulemuseks on u\u0308htlaselt kuivanud mo\u0303nusalt rabedad lehed."}, {"text_idx": "#000011", "text": "Kuivatatud o\u0303unad on mo\u0303nus tervislik na\u0308ks. Praegu, kui meie oma Eesti o\u0303untest uputab, on o\u0303unte kuivatamine ju eriti praktiline \u2013 saab saaki vo\u0303imalikult palju tallele panna ja pa\u0308rast tu\u0308kk aega maiustada. Moos ja mahl on toredad ku\u0308ll, aga ka muul moel vo\u0303iks ju o\u0303unu sa\u0308ilitada. O\u0303unte kuivatamiseks tuleb arvestada pikema ajaga kui u\u0308rtide vo\u0303i seente puhul. Ka temperatuur vo\u0303iks veidi ko\u0303rgem olla. 65 kraadiga kuivasid o\u0303unad 6-7 tundi. Ko\u0303ige lihtsam on o\u0303htul kuivati sisse lu\u0308litada, panna taimer 7 tunni peale ja hommikul tulemus u\u0308le vaadata. Kui tarvis, saab aega alati lisada. Valmimisaeg so\u0303ltub peamiselt sellest, kui o\u0303hukeseks o\u0303unaviilud lo\u0303igata \u2013 imeo\u0303hukeste, paari millimeetri paksuste tu\u0308kkidega la\u0308heb kiiremini, kui poolesentimeetristega. Kuivatamisaega saab endale sobivaks sa\u0308ttida ka vastavalt sellele, millist tulemust keegi parasjagu soovib. Mo\u0303nele meeldivad na\u0308tskemad, teisele ja\u0308lle kro\u0303bedad kuivatatud o\u0303unad."}, {"text_idx": "#000012", "text": "Peaaegu kogu see korvita\u0308is o\u0303unu mahtus pa\u0308rast puhastamist ja tu\u0308keldamist ilusti kuivatisse a\u0308ra"}, {"text_idx": "#000013", "text": ".Kuivatisse tuleks o\u0303unad laduda u\u0308hekordse kihina, nii pa\u0308a\u0308seb soe tsirkuleeriv o\u0303hk igast ku\u0308ljest o\u0303unaviiludele ligi"}, {"text_idx": "#000015", "text": "Kuivatatud o\u0303unu on hea niisama na\u0308ksida vo\u0303i teha neist o\u0303unateed."}, {"text_idx": "#000016", "text": "Ko\u0303ige rohkem on mu kuivati saanud to\u0308o\u0308d teha seentega! Ausalt o\u0308eldes eelko\u0303ige seentele mo\u0303eldes ma kuivatit endale soovisingi ja tuleb tunnistada, et ta ei ole ootusi petnud. Seened ja\u0308a\u0308vad ilusa kujuga, va\u0308rv ei muutu eriti ja lo\u0303hn on super. Olen varem seeni ahjus kuivatanud ja ehkki tegin ka va\u0308ga madala temperatuuriga ja ettevaatlikult, ja\u0308id nad ikka kuidagi krimpsus ja liiga pruunid. No ja see elektrikulu! Ahi on ju suur ja kogu kupatuse tundide kaupa soojendamine vo\u0303tab ikka parasjagu energiat. Olen nu\u0308u\u0308d kuivatisse pistnud musti torbikseeni, kukekaid ja puravikke. Mustad torbikud kuivasid a\u0308ra juba paari tunniga, teistega la\u0308ks umbes 5 tundi aega. Igaks juhuks mainin, et kuivatada tohib ikka ainult neid seeni, mis kupatamist ei vaja, sest nad la\u0308hevad kuivama ju toorelt. Hea on taas silmas pidada, et kui tu\u0308keldad seeni (puravike puhul ha\u0308davajalik), katsu ko\u0303ik viilud ja\u0308tta u\u0308hepaksused. Nii on ka tulemus u\u0308htlane ja ko\u0303ik tu\u0308kid saavad kuivaks u\u0308hel ja samal ajal."}, {"text_idx": "#000017", "text": "Mustad torbikseenened vo\u0303ib kuivatamiseks rebida va\u0308iksemateks ribadeks vo\u0303i ja\u0308tta terveks \u2013 peaasi, et tu\u0308kid ja\u0308a\u0308ksid enam-va\u0308hem u\u0308hesuurused."}, {"text_idx": "#000018", "text": "Seente kuivatamisel on kuivati ta\u0308iesti asendamatuks saanud. Tulemus on u\u0308htlane, seened on ilusa va\u0308limusega ega pole isegi kuigipalju oma va\u0308rvist kaotanud. Kuivatatud seeni vo\u0303ib hoida kinnises paberkotis vo\u0303i klaaspurgis."}, {"text_idx": "#000019", "text": "Kuivatatud puravikud \u2013 lemmikud! Annavad imehead nii suppidesse, hautistesse, kastmetesse, ristodesse vo\u0303i pastaroogadesse. Enne kasutamist tuleks neid u\u0308ldiselt leotada, et nad taastaksid oma niiskuse. Padadesse olen lisanud ka niisama, kuivatatuna, siis imavad nad niiskuse pajaroa vedelikust."}, {"text_idx": "#000020", "text": "Lisan siia ka puravikurisoto retsepti, milles la\u0308heb tarvis justnimelt kuivatatud puravikke. Va\u0308ikesest peota\u0308iest jagub terveks potita\u0308ieks!"}, {"text_idx": "#000021", "text": "25 g kuivatatud puravikke1 sibul2 ku\u0308u\u0308slauguku\u0308u\u0308nt3 sl oliivio\u0303li200 g risotoriisi1,5 dl valget veini500 ml kanapuljongit75 g parmesani juustusoola, pipart"}, {"text_idx": "#000022", "text": "Vala kuivatatud seentele 2 dl keevat vett ja ja\u0308ta ligunema seniks, kuni tegeled muude ettevalmistustega.Haki sibul ja ku\u0308u\u0308slauk. Kuumuta paksupo\u0303hjalise poti po\u0303hjas (kui sul sellist pole, siis kasuta panni) o\u0303li ja prae sibul ja ku\u0308u\u0308slauk madalal kuumusel la\u0308bipaistvaks. Lisa riis ja prae segades, kuni ko\u0303ik riisiterad on rasvainega kaetud ja riisiterade pealmine pind on muutunud la\u0308bipaistvaks. Kui seni toimus kogu tegevus pannil, vala kogu panni sisu nu\u0308u\u0308d potti. Kui valmistad risotot algusest peale potis, ei ole midagi kuhugi u\u0308mber vaja valada.Kalla nu\u0308u\u0308d riisisegule vein, sega la\u0308bi ja lase sel aurustuda. Hakka kulbita\u0308ie kaupa lisama puljongit. Ja\u0308rgmine kulbita\u0308is lisa siis, kui eelmine on riisi sisse imendunud. Sega riisi iga kord peale puljongi lisamist, et sellest eralduks vo\u0303imalikult palju ta\u0308rklist. Kokku kulub risoto keetmisele 18-20 minutit. Kui viimane kulbita\u0308is puljongit on lisatud ja see riisi sisse imendunud, vala potti seened koos leotusvedelikuga. Sega la\u0308bi ja lase veel 3-4 minutit haududa. Ko\u0303ige lo\u0303puks lisa risotosse 50 g riivitud parmesani juustu. Maitse ja vajadusel lisa soola. Lase juustul sulada ning klopi risoto pehmeks ja kohevaks.Serveerimisel raputa risotole u\u0308leja\u0308a\u0308nud riivitud juust ja jahvata peale musta pipart."}, {"text_idx": "#000023", "text": "Seoses su\u0308gisese hoidistamisega leidub Hansapostist veel nii mo\u0303ndagi vajalikku! Vaata siia lingile, kus ko\u0303ik hoidistamistarvikud kenasti reas: bit.ly/Ko\u0303ikHoidistamiseks"}, {"text_idx": "#000024", "text": "Toon mo\u0303ned leiud eraldi va\u0308lja:"}, {"text_idx": "#000025", "text": "-minipurustaja, millega on hea lihtne hakkida na\u0308iteks sibulat: "}, {"text_idx": "#000026", "text": "-elektriline riiv. Kes on sisse teinud suuremas koguses salateid vo\u0303i supipo\u0303hjasid teab, kui palju aega ja ka\u0308erammu vo\u0303tab ko\u0308o\u0308giviljade riivimine ja hakkimine. Elektrilise abimehega saab nii viilutada, hakkida kui riivida. Ko\u0303ike, porgandist ja sibulast suviko\u0303rvitsa ja kapsani. Saad teha ka ilusaid lainelisi viile."}, {"text_idx": "#000027", "text": "-pasto\u0308riseerija. 1-liitriseid purke mahub korraga sisse 14 tu\u0308kki. Aparaadil on ka muid funktsioone, aga mind ko\u0303netas eelko\u0303ige just pasto\u0308riseerimine. Hoian ko\u0303iki oma ko\u0308o\u0308giviljahoidistega purke lihtsalt toatemperatuuril ja nad sa\u0308ilivad niimoodi suurepa\u0308raselt. Kui peavad olema o\u0303hukindlalt suletud, steriliseeritud ja pasto\u0308riseeritud! "}, {"text_idx": "#000031", "text": "Tegin seda risottot (ku\u0308ll va\u0308rskelt praetud puravikega) ja tuli lihtsalt suurepa\u0308rane!\nVa\u0308ga tore, Evelyn, et risoto a\u0308ra proovisid! See on mul ka va\u0308ga suur lemmik!"}, {"text_idx": "#000032", "text": "Tegin seda risottot (ku\u0308ll va\u0308rskelt praetud puravikega) ja tuli lihtsalt suurepa\u0308rane!"}, {"text_idx": "#000033", "text": "Va\u0308ga tore, Evelyn, et risoto a\u0308ra proovisid! See on mul ka va\u0308ga suur lemmik!"}, {"text_idx": "#000038", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nPohla-martsipanikoogi(kese)dRo\u0308stitud rooskapsad ja muskaatko\u0303rvits \u2013 kerge ja va\u0308rviline jo\u0303ulutoit. Mahlane kalkuni-la\u0308a\u0308tseterriin ka.Harissaga ro\u0308stitud pastinaagid la\u0308a\u0308tse-kikerhernehautisega\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000039", "text": "Ro\u0308stitud rooskapsad ja muskaatko\u0303rvits \u2013 kerge ja va\u0308rviline jo\u0303ulutoit. Mahlane kalkuni-la\u0308a\u0308tseterriin ka."}, {"text_idx": "#000041", "text": "Ta\u0308idetud jo\u0303ulupart ja o\u0303llekapsad jo\u0303hvikatega"}]